Projecte transfronterer de valorització dels recursos bovins i silvopastorals al Massís Transfronterer Pirineus-Mediterrani
El projecte ALBERAPASTUR està cofinançat al 65% pel Fons Europeu de Desenvolupament Regional (FEDER) a través del Programa Interreg V-A Espanya-França-Andorra (POCTEFA 2014-2020).
L' objectiu del POCTEFA és reforçar la integració econòmica i social de la zona fronterera Espanya-França-Andorra.
El suport es concentra en el desenvolupament d'activitats econòmiques, socials i mediambientals transfrontereres a través d'estratègies conjuntes que afavoreixin el desenvolupament territorial sostenible.
1.376.386 € dels quals 894.650 € corresponen a pressupost FEDER.
Un pressupost idèntic d'ambdues parts de la frontera: 688.193 €.
De 1er de Gener de 2018 fins al 31 de Desembre de 2020
L'acció es centra en el massís de l'Albera fins al Roc de França (en blau al mapa de la dreta), però estan també previstes accions relatives a l'avaluació de les mesures de prevenció d'incendis en els massissos dels Aspres (en color groc sobre el mapa de la dreta) d'ambdues parts de la frontera.
Mapa de la Zona del Massís de l'Albera fins al Roc de França
El massís transfronterer Pirineus-Mediterrani presenta característiques paisatgístiques excepcionals que són el resultat de la interacció estreta de l'home i de la natura.
La ramaderia extensiva, majoritàriament bovina, modela des de fa segles aquests paisatges, però l'augment de la freqüència d'usuaris del massís, associada a una mancança i un desequilibri en la gestió de les pastures, així com la disminució de les rendes dels ramaders, amenacen la sostenibilitat d'aquesta activitat.
La peculiaritat del projecte ALBERAPASTUR es basa en el recurs boví de "les Alberes" com a eina d'atracció i de desenvolupament econòmic del territori transfronterer.
Es tracta, d'una banda, de construir una gestió concertada i sostenible de les pastures, i de participar en la protecció del massís amb un enfocament silvopastoral i, d'altra banda, de millorar i valoritzar la raça autòctona "Albera".
Present sobre el territori des del neolític, és un emblema d'aquest territori transfronterer i esta molt ben adaptada a les limitacions i les dificultats del massís mediterrani.
El projecte ALBERAPASTUR té com a objectiu el manteniment i la valorització dels recursos bovins i sylvopastorals del massís transfronterer.
El massís transfronterer Pirineus-Mediterrani conté una gran qualitat mediambiental com testifica la presència d'espais naturals protegits (àrees Natura 2000, reserves, parcs, boscos comunals).
La ramaderia bovina, és una activitat tradicional que participa intensament en l'atractiu d'aquest massís, pels paisatges, el manteniment dels espais oberts i de la biodiversitat.
Per aquesta raó, és un espai de circulació on la freqüència d'ús no deixa d'augmentar provocant confrontacions de vegades conflictives i de risc amb els bovins.
L'evolució de la ramaderia, així com el tancament dels mitjans, van generar una pèrdua de recursos de les pastures, així com desequilibris en la gestió dels ramats i de les pastures, amenaçant la sostenibilitat d'aquesta activitat.
Aquest projecte pretén posar en marxa una gestió concertada transfronterera de les zones de pastures i dels ramats per respondre a la problemàtica dels animals errants, als conflictes d'usos, i permetre estructurar, a mitjà termini, l'organització del massís.
A més, integra un enfocament complementari silvopastoral per aconseguir la realització i el manteniment de les pastures, particularment de talls de combustible sobre un sector sensible al risc d'incendis.
D'altra banda la valorització patrimonial i econòmica de la raça autòctona "Albera" permetrà fer la promoció i millorar el coneixement per mantenir i valoritzar aquest territori.
Com a consequència de l'absència d'infraestructures per les pastures, de l'evolució en les pràctiques de ramaderia i de la manca de guiatge dels animals que han constituït ramats errants, s'ha donat lloc a conflictes als ramaders, als propietaris i als usuaris d'aquest espai, provocant una competència sobre els recursos de les pastures, una pressió sobre la regeneració forestal així com riscos sanitaris i de seguretat.
La gestió sostenible de pastures i trajectes, de manera concertada i transfronterera, és indispensable per al manteniment de la ramaderia extensiva d'aquest territori i per a la preservació de les qualitats mediambientals i paisatgístiques.
Aquestes actuacions han de realitzar-se sobre el conjunt de les pastures, l'optimització de les zones de piemont constituint una aposta per limitar la pressió sobre les carenes on es troben els bovins espanyols i francesos valoritzant la zona.
A més, la lluita contra els incendis (fort risc al massís), conjuntament amb el pasturatge, ha de ser portat en col·laboració entre les dues vessants perquè sigui més eficaç.
En paral·lel, una gestió compartida de millora i promoció de la raça bovina autòctona Albera permetrà valoritzar la feina dels ramaders, elaborar l'informe per al reconeixement d'aquesta raça a França (ja reconeguda a Espanya) i relitzar els treballs de caracterització genètica i de millora de la qualitat de la carn.
A. Valorització econòmica de la producció bovina
Valorització de la raça "Albera"
Millora de la qualitat del producte
B. Gestió concertada de l'espai, coneixement de les pràctiques de ramaderia i solucions sostenibles, protecció
Gestió pastoral: Optimitzar la gestió dels recorreguts dels bovins en les pastures.
Es realitzaran diagnòstics individuals, amb avaluació de les necessitats dels ramats i recursos pastorals així com infraestructures existents, anàlisis dels sistemes de ramaderia i altres usos del territori.
Aquest aspecte inclourà el seguiment del comportament dels ramats (amb GPS), per analitzar l'impacte sobre els recursos i estudiar les mesures per limitar la deambulació dels animals.
Sobre aquestes bases es realitzaran plans d'acció individuals, que serviran de base a una acció conjunta per proposar un diagnòstic global i un pla d'acció concertat per al Massís.
D'altra banda està previst realitzar inversions estratègiques i estructurals.
Silvopastoralisme i prevenció d'incendis
El projecte compta amb 13 socis, és un nombre important però cadascun intervé de manera molt prec � isa en relació amb les seves competències.
Més enllà d'una complexitat aparent, aquesta col·laboració demostra la transversalitat del projecte.